EUROOPAN KOMISSIO Bryssel 23.3.2018 COM(2018) 156 final Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta Belgian hakemuksen johdosta – EGF/2017/010 BE/Caterpillar





PERUSTELUT EHDOTUKSEN TAUSTA 1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013, jäljempänä ’EGR-asetus’. 2.Belgia toimitti 18. joulukuuta 2017 hakemuksen EGF/2017/010 BE/Caterpillar EGR:n rahoitustuen saamiseksi sen jälkeen, kun Caterpillar ja 5 yrityksen toimittajaa oli vähentänyt työntekijöitä, jäljempänä ’työntekijävähennykset’. 3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät. HAKEMUKSEN TIIVISTELMÄ EGR-hakemus EGF/2017/010 BE/Caterpillar Jäsenvaltio Belgia Asianomaiset alueet (NUTS 2 -taso) Hainaut (BE32) Hakemuksen jättämispäivä 18. joulukuuta 2017 Ilmoitus hakemuksen vastaanottamisesta 18. joulukuuta 2017 Lisätietopyyntö 24. joulukuuta 2017 Lisätietojen toimittamisen määräaika 4. helmikuuta 2018 Arvioinnin päättämisen määräaika 29. huhtikuuta 2018 Toimintakriteeri EGR-asetuksen 4 artiklan 1 kohdan a alakohta

Ensisijainen yritys Caterpillar – Solar Gosselies

Asianomaisten yritysten määrä 1 Toimiala(t) (NACE Rev. 2:n kaksinumerotaso) 28 (Muiden koneiden ja laitteiden valmistus)

Tytäryhtiöiden, toimittajien ja jatkojalostajien määrä 5 Viiteajanjakso (neljä kuukautta): 31. toukokuuta 2017 – 30. syyskuuta 2017 Viiteajanjaksona tapahtuneet työntekijävähennykset (a) 1 364 Työntekijävähennykset ennen viiteajanjaksoa tai sen jälkeen (b) 921 Vähennettyjen työntekijöiden kokonaismäärä 2 287 Tukeen oikeutettujen edunsaajien kokonaismäärä 2 287 Kohteena olevien edunsaajien kokonaismäärä 2 287 Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä 300 Yksilöllisten palvelujen talousarvio euroina 7 575 294 EGR:n täytäntöönpanon talousarvio euroina 127 400 Kokonaistalousarvio euroina 7 702 694 EGR:n tuki euroina (60 %) 4 621 616 HAKEMUKSEN ARVIOINTI Menettely 4.Belgia toimitti hakemuksen EGF/2017/010 BE/Caterpillar 18. joulukuuta 2017 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Belgialta lisätietoja 24. joulukuuta 2017. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 29. huhtikuuta 2018. Hakemuksen tukikelpoisuus Asianomaiset yritykset ja edunsaajat 5.Hakemus koskee 2 287:ää työntekijää, jotka on vähennetty Caterpillar Solar Gosselies (Caterpillar) -yrityksen ja viiden sen toimittajan palveluksesta. Caterpillar toimii NACE Rev. 2:n kaksinumerotasoon 28 (Muiden koneiden ja laitteiden valmistus) luokitellulla toimialalla. Kyseisten yritysten työntekijävähennykset sijoittuvat NUTS 2 -tason alueelle Hainaut (BE32). Yritykset ja työntekijävähennysten lukumäärä Caterpillar 1 997 Cediwal 68 Eutraco 63 Yusen 125 Attecam 9 MHP 25 Yritysten kokonaismäärä: 6 Työntekijävähennysten kokonaismäärä: 2 287 Niiden itsenäisten ammatinharjoittajien kokonaismäärä, joiden työskentely on loppunut: 0 Tukikelpoisten työntekijöiden ja itsenäisten ammatinharjoittajien kokonaismäärä: 2 287 Toimintakriteerit 6.Belgia esitti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien tai jatkojalostajien palveluksesta. 7.Hakemuksen neljän kuukauden viiteajanjakso alkoi 31. toukokuuta 2017 ja päättyi 30. syyskuuta 2017. 8.Työntekijävähennyksiä tehtiin viiteajanjakson aikana seuraavasti: –1 161 työntekijää vähennettiin yrityksen Caterpillar palveluksesta.

– 203 työntekijää vähennettiin neljän Caterpillarin toimittajan palveluksesta. Työntekijävähennysten ja työskentelyn loppumisen laskeminen 9.Kaikki viiteajanjakson 1 364 työntekijävähennystä on laskettu päivästä, jona työsopimus päättyi tosiasiallisesti tai jona sen voimassaolo päättyi. Tukeen oikeutetut edunsaajat 10.Edellä jo tarkoitettujen työntekijöiden lisäksi tukeen oikeutettuja edunsaajia ovat ne 923 työntekijää, jotka vähennettiin ennen neljän kuukauden viiteajanjaksoa tai sen jälkeen. Tukeen oikeutettuja edunsaajia on näin ollen yhteensä 2 287. Hakemuksen EGF/2014/011 BE/Caterpillar kautta tuettujen työntekijöiden ja nyt käsillä olevan hakemuksen piiriin kuuluvien työntekijöiden välillä ei ole päällekkäisyyttä. Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys 11.Osoittaakseen, että työntekijävähennykset ovat yhteydessä globalisaatiosta johtuviin maailmankaupan huomattaviin rakenteellisiin muutoksiin, Belgia toteaa, että työntekijävähennysten pääsyynä on rakennus- ja kaivostyökonealojen maailmanlaajuinen kilpailu ja siitä seurannut Caterpillarin koneiden markkinaosuuden pieneneminen. 12.Kaivosalan tuotanto Euroopassa on laskenut 234 miljoonasta eurosta vuonna 2012 aina 180 miljoonaan euroon vuonna 2015, ja EU-28-alueen vienti on laskenut dramaattisesti vuodesta 2014 lähtien. 13.Belgian viranomaisten toimittamien tietojen mukaan Caterpillarin tuotantolaitokset sijaitsevat lähellä markkinoitaan, mikä selittää yhteyden eurooppalaisen ja globaalin markkinakehityksen ja Gosseliesin tuotantolaitoksen työntekijävähennysten välillä. Erityisesti voidaan mainita, että Aasian osuus Caterpillarin myynnistä on lähes kaksinkertaistunut vuosien 2003 ja 2013 välillä. 14.Vuonna 2008 eurooppalainen teräksen hinta kohosi jyrkästi, kun taas kiinalainen hinta on laskenut ja on edelleen alempi kuin eurooppalainen hinta. Sen vuoksi koneen valmistus Gosseliesissa on 21 prosenttia kalliimpaa kuin valmistus Kiinassa. Työntekijävähennyksiin ja toiminnan lopettamiseen johtaneet tapahtumat 15.Pääasiallinen tapahtuma, joka johti näihin työntekijävähennyksiin, oli Caterpillar Belgium S.A. -yrityksen 2. syyskuuta 2016 antama ilmoitus joukkovähentämismenettelyn aloittamisesta sen tuotantolaitoksella, jonka sijaintipaikka on Gosselies. 16.Tämä on jo toinen Belgian Caterpillarin osalta esittämä EGR-hakemus. Tämän yrityksen työntekijävähennyksiä koskeneen ensimmäisen EGR-hakemuksen kohteena oli 1 399 työntekijää vuonna 2014. Nyt käsiteltävänä olevaan ehdotukseen sisältyvät toimipaikan jäljellä olevat 1 997 työntekijää. 17.Vuonna 2015 Caterpillar investoi uuteen kokoonpanolinjaan markkina-asemansa vahvistamiseksi. Odotuksista poiketen talouskasvu Euroopassa oli kuitenkin hyvin hidasta, ja tämän johdosta yrityksen taloudellinen tilanne ei kohentunut odotetulla tavalla. 18.Muihin toimipaikkoihin verrattuna yrityksen Gosseliesin laitos Belgiassa ei enää ole kilpailukykyinen. Näin ollen Caterpillar on siirtänyt tuotantoaan Aasian ja Latinalaisen Amerikan nousevan talouden maihin kuten Kiinaan ja Etelä-Koreaan nopeasti kasvavien uusien markkinoiden ja matalien tuotantokustannusten vuoksi, mihin liittyy löyhempi ympäristölainsäädäntö ja alemmat työtuntikohtaiset työvoimakustannukset. Yritys on nyt lopettamassa kaiken toimintansa Belgiassa. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 19.Työttömyysasteen odotetaan nousevan 6,1 prosenttia Hainaut’n alueella Vallonian julkisen työvoimapalvelun (FOREM) mukaan. 20.Caterpillarin tuotantolaitoksen sulkeminen on johtanut 288 työntekijän irtisanomiseen toimittajien keskuudessa. 21.Yli 11 prosenttia toimenpiteiden kohteena olevista työntekijöistä on yli 55-vuotiaita. 22.Charleroissa työnhakijoilla on suurimmaksi osaksi matala osaamistaso (50,6 prosentilla ei ole keskiasteen koulutusta), ja 40 prosenttia on pitkäaikaistyöttömiä (yli 24 kuukautta). Charleroin työllisyysaste on vain 52,2 prosenttia, melkein viisi prosenttiyksikköä matalampi kuin Vallonian keskimääräinen työllisyysaste (57,1 prosenttia) (Lähde: FOREM).

Kohteena olevat edunsaajat ja ehdotetut toimet Kohteena olevat edunsaajat 23.Kaikkien 2 287 vähennetyn työntekijän odotetaan osallistuvan toimenpiteisiin. Kyseisten työntekijöiden jakauma sukupuolen, kansalaisuuden ja iän mukaan on seuraava: Ryhmä Kohteena olevien edunsaajien lukumäärä Sukupuoli: Miehiä: 2 115 (92,47 %) Naisia: 172 (7,53 %) Kansalaisuus: EU-kansalaisia: 2 233 (97,64 %) Muita kuin EU-kansalaisia: 54 (2,36 %) Ikäryhmä: 15–24-vuotiaita: 2 (0,09 %) 25–29-vuotiaita: 70 (3,06 %) 30–54-vuotiaita: 1 952 (85,34 %) 55–64-vuotiaita: 263 (11,51 %) yli 64-vuotiaita: 0 (0,00 %) 24.Lisäksi Belgian viranomaiset tarjoavat EGR:n tuella yhteisrahoitettavia yksilöllisiä palveluja enintään 300:lle työelämän ja koulutuksen ulkopuolella olevalle nuorelle, jotka olivat alle 30-vuotiaita hakemuksen jättöpäivänä, koska kohdassa 8 tarkoitetuista työntekijävähennyksistä yhteensä 1 364 tapahtuu NUTS-tason 2 alueella Hainaut’ssa (BE32), joka on tukikelpoinen nuorisotyöllisyysaloitteen puitteissa. 25.EGR-asetuksen 6 artiklan 2 kohdan mukaan jäsenvaltiot voivat 31. joulukuuta 2017 saakka tarjota EGR:n tuella yhteisrahoitettuja yksilöllisiä palveluja työelämän ja koulutuksen ulkopuolella oleville nuorille. Ehdotukseen Euroopan parlamentin ja neuvoston asetukseksi unionin yleiseen talousarvioon sovellettavista varainhoitosäännöistä, jäljempänä ’koontiasetus’, sisältyy EGR-asetuksen 6 artiklan 2 kohtaan tehtävä muutos työelämän ja koulutuksen ulkopuolella olevia nuoria koskevan poikkeuksen jatkamiseksi. Eurostatin 17. tammikuuta 2018 julkaisemien tietojen mukaan 15–24-vuotiaiden työttömyysaste Hainaut’n alueella on 33,3 prosenttia. Sen vuoksi alue on edelleen tukikelpoinen EGR-asetuksen 6 artiklan 2 kohdan nojalla. Tätä muutosta sovellettaisiin taannehtivasti 1. tammikuuta 2018 alkaen. Tämän johdosta tämä päätös, johon sisältyy tuki työelämän ja koulutuksen ulkopuolella oleville nuorille, voidaan hyväksyä, kun koontiasetus on hyväksytty ja tulee voimaan. 26.Toimenpiteisiin osallistuvien, kohteena olevien edunsaajien kokonaismäärän odotetaan näin ollen olevan 2 587, kun luvussa ovat mukana työelämän ja koulutuksen ulkopuolella olevat nuoret. Ehdotettujen toimien tukikelpoisuus 27.Vähennetyille työntekijöille ja työelämän ja koulutuksen ulkopuolella oleville nuorille tarjottavat yksilölliset palvelut koostuvat seuraavista toimista: –Yksilöllinen työnhakuneuvonta, yksittäisten tapausten hallinnointi ja yleiset tiedotuspalvelut: Näihin toimenpiteisiin kuuluu yksilöllinen työnhakuneuvonta, kuten neuvonta ja uraohjaus, sekä avoimia tiedotuspalveluita työntekijöille ja työelämän ja koulutuksen ulkopuolella oleville nuorille. –Koulutus ja uudelleenkoulutus: Tähän kuuluu työntekijöille ja työelämän ja koulutuksen ulkopuolella oleville nuorille kohdistettu ammatillinen koulutus ja jatkokoulutus. Kurssit suunniteltiin siten, että koulutustarjonta vastaa CATCH-suunnitelmassa asetettuja Charleroin kehittämisprioriteetteja. –Yrittäjyyden edistäminen: Tämä toimenpide tarjoaa osallistujille yrittäjien tukijärjestelmän, johon liittyy tiivis yhteistyö alueviranomaisten kanssa, jotka ovat sitoutuneet tukemaan itsenäistä ammatinharjoittamista. –Tuki yrityksen perustamiseen: Toimenpiteellä myönnetään starttirahaa itsenäisen ammatinharjoittamisen edistämiseen, liiketoiminnan aloittamiseen sekä kokopäiväisen tai osa-aikaisen yrityksen käynnistämiseen ja perustamiseen. –Avustukset: Näitä ovat 1) koulutusavustukset, joilla katetaan kustannuksia, joita työnhakijoille tai työelämän ja koulutuksen ulkopuolella oleville nuorille aiheutuu koulutuksen aikana; 2) liikkuvuusavustukset, joilla tuetaan kauempana sijaitsevan työn vastaanottamista; 3) koulutukseen paluuseen liittyvät avustukset, joilla edistetään paluuta koulutusjärjestelmän piiriin; niitä maksetaan enintään 12 kuukaudelta ja niiden ehtona on, että hakijat esittävät todisteen ilmoittautumisestaan korkea-asteen koulutukseen; 4) työnhakuavustukset, joilla autetaan sekä työnhakijoita että työelämän ja koulutuksen ulkopuolella olevia nuoria maksamaan kustannuksia, joita aiheutuu työnhakuun liittyviin toimiin osallistumisesta; 5) yrittäjyysavustus, jolla katetaan kustannuksia, joita työnhakijalle aiheutuu työnhakuun liittyviin toimiin osallistumisen aikana, ja sen ehtona on, että hakijat esittävät yksilöllisen tai kollektiivisen itsenäiseen ammatinharjoittamiseen liittyvän hankkeen. 28.Yksilölliset palvelut, joita on tarkoitus tarjota työelämän ja koulutuksen ulkopuolella oleville nuorille, ovat samoja, joita tarjotaan vähennetyille työntekijöille. 29.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä. 30.Belgia on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia. Alustava talousarvio 31.Kokonaiskustannukset ovat arviolta 7 702 694 euroa. Yksilöllisten palvelujen osuus on 7 575 294 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 127 400 euroa. 32.EGR:ltä haettu rahoitusosuus on yhteensä 4 621 616 euroa (60 prosenttia kokonaiskustannuksista).

Toimet Arvioitu osallistujamäärä Arvioidut kustannukset osallistujaa kohti

(euroa) Arvioidut kokonaiskustannukset (euroa) Yksilölliset palvelut (EGR-asetuksen 7 artiklan 1 kohdan a ja c alakohta) Valmennustoimenpiteet ja muut valmistelevat toimenpiteet (Reconversion: accompagnement/orientation/insertion) 2 587 1 852 4 790 323 Koulutus ja uudelleenkoulutus (Formations spécifiques) 1 050 841 883 265 Yrittäjyyden edistäminen (Dispositif d'accompagnement à l'entreprenariat) 250 463 115 743 Starttirahat (Bourse de lancement) 75 10 000 750 000 Välisumma (a): Prosenttiosuus yksilöllisten palvelujen paketista – 6 539 331 (86,32 %) Avustukset ja kannustimet (EGR-asetuksen 7 artiklan 1 kohdan b alakohta) Avustukset koulutukseen, liikkuvuuteen, koulutukseen palaamiseen, työnhakuun ja yrittäjyyteen (formation, prime à l'emploi distant, reprise d'étude, recherche d'emploi et création d'activité) 2 587 400 1 035 963 Välisumma (b): Prosenttiosuus yksilöllisten palvelujen paketista: – 1 035 963 (13,68 %) EGR-asetuksen 7 artiklan 4 kohdan mukaiset toimet 1. Valmistelutoimet – 82 000 2. Hallinnointi – 10 400 3. Tiedotus ja mainonta – 5 000 4. Valvonta ja raportointi – 30 000 Välisumma (c): Prosenttiosuus kokonaiskustannuksista: – 127 400 (1,65 %) Kustannukset yhteensä (a + b + c): – 7 702 694 EGR:n rahoitusosuus (60 % kokonaiskustannuksista) – 4 621 616 33.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Belgia on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin. 34.Belgia on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti. Menojen tukikelpoisuuskausi 35.Belgia aloitti yksilöllisten palvelujen tarjoamisen kohteena oleville edunsaajille 22. lokakuuta 2016. Kyseisten toimien menoihin voidaan näin ollen myöntää EGR:n rahoitustukea 22. lokakuuta 2016 ja 18. joulukuuta 2019 väliseltä ajalta. 36.Belgialle on aiheutunut hallinnollisia kuluja EGR:n täytäntöönpanosta 5. syyskuuta 2016 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 5. syyskuuta 2016 ja 18. kesäkuuta 2020 väliseltä ajalta. Täydentävyys suhteessa kansallisin tai unionin varoin rahoitettuihin toimiin 37.Kansallinen ennakko- tai yhteisrahoitus saadaan Vallonian julkisilta työvoimapalveluilta (FOREM) ja Vallonian aluehallinnolta. 38.Belgia on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä. Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi 39.Belgia on ilmoittanut, että yksilöllisten palvelujen koordinoidun paketin laadinnassa on kuultu työryhmää, johon kuului Vallonian julkinen työvoimapalvelu, SOGEPA, ammattiliittojen edustajia ja muita työmarkkinaosapuolia. Hallinnointi- ja valvontajärjestelmät 40.Belgia on ilmoittanut komissiolle, että rahoitustuen hallinnoinnista ja valvonnasta vastaavat samat elimet, jotka vastaavat myös Euroopan sosiaalirahastosta (ESR). Asianomaisen jäsenvaltion sitoumukset 41.Belgia on toimittanut kaikki tarvittavat vakuutukset seuraavista: –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet työntekijöiden vähentämistä koskevia oikeudellisia velvoitteitaan ja turvanneet työntekijänsä asianmukaisesti. –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

–Suunnitellut toimet täydentävät rakennerahastojen rahoittamia toimia. –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 42.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013 12 artiklassa säädetään. 43.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 4 621 616 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle. 44.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti yhdessä ehdotetun päätöksen EGR:n varojen käyttöönotosta. Muut asiaan liittyvät asiakirjat 45.Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 4 621 616 euroa. 46.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta Belgian hakemuksen johdosta – EGF/2017/010 BE/Caterpillar

EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 ja erityisesti sen 15 artiklan 4 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen ja erityisesti sen 13 kohdan, ottavat huomioon Euroopan komission ehdotuksen sekä katsovat seuraavaa: (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.